CELEX: 62011TN0389
Language: sl
Date: 2011-07-18 00:00:00
Title: Zadeva T-389/11: Tožba, vložena 18. julija 2011 – Guccio Gucci proti UUNT – Chang Qing Qing (GUDDY)

24.9.2011   
            
            
               SL
            
            
               Uradni list Evropske unije
            
            
               C 282/34
            
         Tožba, vložena 18. julija 2011 – Guccio Gucci proti UUNT – Chang Qing Qing (GUDDY)
   (Zadeva T-389/11)
   2011/C 282/67
   Jezik, v katerem je bila tožba vložena: angleščina
   
      Stranke
   
   
      Tožeča stranka: Guccio Gucci SpA (Firence, Italija) (zastopnik: F. Jacobacci, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Chang Qing Qing (Firence, Italija)
   
      Predloga
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 14. aprila 2011 v zadevi R 143/2010-1 naj se razveljavi, ker je bil z njo zavrnjen ugovor glede preostalih proizvodov iz razredov 9 in 14; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: druga stranka pred odborom za pritožbe.
   
      Zadevna znamka Skupnosti: besedna znamka „GUDDY“ za različne proizvode iz razredov 9, 14, 18 in 25 – prijava znamke Skupnosti št. 6799531
   
      Imetnik znamke ali znaka, navajanega v postopku z ugovorom: tožeča stranka.
   
      Navajana znamka ali znak: registracija znamke Skupnosti št. 121988 besedne znamke „GUCCI“ za proizvode iz razredov 9, 14, 18 in 25
   
      Odločba oddelka za ugovore: zavrnitev ugovora.
   
      Odločba odbora za pritožbe: delna razveljavitev odločbe oddelka za ugovore in delna zavrnitev pritožbe
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, ker odbor za pritožbe ni (i) natančno preučil dokumentov, ki so bili predloženi zato, da bi bilo mogoče podati pravilne ugotovitve glede večje prepoznavnosti znamke „GUCCI“ in glede fonetične primerjave znamk, nakar je napačno (ii) razlagal in uporabil člen 8(1)(b) Uredbe o blagovni znamki Skupnosti.